10. ระบบการควบคุม และการตรวจสอบภายใน

คณะกรรมการบริษัทได้มีการทบทวนระบบการควบคุมภายในตั้งแต่ระบบการควบคุมในระบบบัญชีและการเงิน
ระบบการติดตามหนี้สินค้างชำระ ซึ่งคิดเป็นประมาณไม่เกินร้อยละ 1 จากรายได้รวม
ซึ่งส่วนใหญ่เป็นเรื่องของการเตรียมเอกสารไม่ครบถ้วนหรือเป็นเรื่องของการประสานงานระหว่างบริษัทประกัน
แต่อย่างไรก็ตามทางฝ่ายบริหารก็มีระบบการรายงานสรุปเป็นรายเดือนอย่างต่อเนื่อง

นอกจากนี้การควบคุมภายในเพื่อลดความเสี่ยงในระบบการปฏิบัติการและการให้บริการผู้ป่วย
ฝ่ายบริหารก็มีการติดตามสรุปเป็นรายสัปดาห์และติดตามแก้ไขปัญหาอย่างใกล้ชิด

ในระบบการจัดซื้อ, ระบบการดูแลคลังสินค้า ยา, เวชภัณฑ์ก็เป็นอีกระบบที่ฝ่ายบริหารให้ความสำคัญ
ทางโรงพยาบาลจะมีระบบตรวจนับเพื่อยืนยันความถูกต้องทุกสิ้นปี
ซึ่งในปีที่ผ่านมาฝ่ายบริหารได้กำหนดเป้าหมาย

ในเรื่องของความถูกต้องของจำนวนสต๊อกยา, เวชภัณฑ์ และได้กำหนดให้มีการลดจำนวนสต๊อกยา
เวชภัณฑ์ ลง เพื่อให้ง่ายต่อการบริหารจัดการและทำให้เกิดประสิทธิผลมากขึ้น

๓๔

สำหรับในกลุ่มโรงพยาบาลร่วมทุน
ในฐานะบริษัทร่วมและบริษัทย่อยก็มีแนวทางการดำเนินการในระบบ การควบคุม
และตรวจสอบภายในเป็นไปในแนวทางเดียวกัน
และในทุกเดือนจะมีการประชุมเครือข่ายโรงพยาบาลในเครือ 9 โรงพยาบาล
เพื่อกำหนดแนวทางการทำงานร่วมกันและนโยบายการควบคุมและการตรวจสอบภายใน
ก็เป็นนโยบายหนึ่งที่ฝ่ายบริหารของโรงพยาบาลรามคำแหงและโรงพยาบาลในเครือข่ายให้ความสำคัญ

๓๕

รายงานคณะกรรมการตรวจสอบ

วัตถุประสงค์ของการตรวจสอบ

เพื่อให้เกิดแนวทางของการกำกับดูแลกิจการที่ดี ตามที่ตลาดหลักทรัพย์กำหนด โดยมีเป้าหมายดังนี้

1)  เพื่อตรวจสอบและมั่นใจว่านโยบาย หน่วยงาน ระบบปฏิบัติงานต่าง ๆ ของแต่ละหน่วยงาน
    มีการปฏิบัติจริง

2)  เพื่อตรวจสอบระบบการควบคุมภายในของบริษัทว่ามีประสิทธิภาพเพียงพอ
    และไม่ก่อให้เกิดความเสียหายต่อบริษัท

3)  เพื่อตรวจสอบรายงานและการลงรายการต่าง ๆ ว่ามีการบันทึกถูกต้องครบถ้วน

4)  เพื่อประเมินจุดอ่อน และปัญหาต่าง ๆ
    ของการปฏิบัติตามแนวทางการควบคุมภายในที่บริษัทกำหนด

ขอบเขตของการตรวจสอบภายใน

การตรวจสอบครั้งนี้มุ่งเน้นตามระบบการตรวจสอบภายใน
โดยการรวบรวมจากระบบรายงานของบริษัท
และการปฏิบัติของพนักงานที่เกี่ยวข้องตลอดจนการสุ่มตัวอย่าง
เพื่อให้เกิดความมั่นใจว่าระบบการควบคุมภายใน
มีประสิทธิภาพดีเพียงพอที่จะไม่ก่อให้เกิดความเสียหายต่อบริษัท

ในการตรวจสอบพบว่า ระบบปฏิบัติงานสอดคล้องตามนโยบาย
มีการลงรายได้ที่สอดคล้องกับระบบคอมพิวเตอร์ ตั้งแต่รายได้ผู้ป่วยใน รายได้ผู้ป่วยนอก
รายได้ในแผนกต่าง ๆ ที่มีการเก็บเงิน มีระบบการควบคุมที่ชัดเจน เช่น รายได้จากแผนกทันตกรรม
โดยมีการแบ่งการลงบัญชีตามหมวดหมู่ แยกรายแผนกและมีการควบคุม บันทึกค่าแพทย์
การควบคุมการจ่ายเงินเดือนและค่าแรง ค่าล่วงเวลา ระบบบัญชีต้นทุน การควบคุมรายได้
ค่าอาหาร ซึ่งเป็นบริษัท Sub-Contract มีระบบการตรวจเช็ค
และจ่ายค่าตอบแทนตามสัญญาอย่างถูกต้อง

โดยสรุป การกำหนดนโยบายการควบคุมภายใน มีการปฏิบัติอย่างต่อเนื่อง และสม่ำเสมอ
สามารถป้องกันความผิดพลาดในเรื่องของการควบคุมรายได้จากการรักษาพยาบาล รายได้ค่าแพทย์
ระบบการจ่ายเงินเดือนพนักงาน ซึ่งน่าจะควบคุมรายได้ต่าง ๆ
โดยเฉพาะรายได้บางส่วนที่ยังไม่ได้เข้ารวมในระบบคอมพิวเตอร์ เช่น
รายได้จากค่าบัตรสมาชิกของโรงพยาบาล รายการยานอก Code
ซึ่งจำเป็นต้องสั่งซื้อโดยเร่งด่วนได้อย่างถูกต้องระดับหนึ่ง

ในปี 2546 คณะกรรมการตรวจสอบได้ติดตามประเมินดูแลตามความรับผิดชอบที่ได้รับมอบหมาย
โดยเฉพาะความเสี่ยง ในด้านต่าง ๆ โดยเฉพาะประเด็นในเรื่องกฎระเบียบ, ข้อกำหนด,
กฎหมายต่าง ๆ ซึ่งเกี่ยวเนื่องกับธุรกิจเป็นประเด็นที่ต้องให้ความสนใจและเข้มงวดเป็นพิเศษ
แต่จากการประเมินพบว่าทางโรงพยาบาลได้ดูแลและดำเนินการอย่างครบถ้วนตามกฎระเบียบ
ข้อกำหนด และกฎหมาย เป็นที่น่าพอใจ

(นายประมล อภิรัตน์)

ประธานกรรมการตรวจสอบ

26 มีนาคม 2547

๓๖